Kõigi matkajate kohale jõudmisel palus Ille Riivits ratturid vallamaja saali, kus iga osaleja jaoks oli pikale lauale asetatud väike kingitus. Varem sedelile kirjutatud osalejate nimed asusid kastis, millest sama eelpool räägitud pisike Jüri need üks haaval välja õngitses, et samas järjekorras  kutsuda inimesi laua juurde endile midagi tarvilikku valima. Laual leidus nii ratta juurde kuuluvaid asju kui ka söödavat, joodavat. Siiski alustati loterii peavõidu välja selgitamisega.